Document ID: 32011D0534

РЕШЕНИЕ НА КОМИСИЯТА
от 8 септември 2011 година
за изменение с цел привеждане в съответствие с техническия прогрес на приложението към Директива 2002/95/ЕО на Европейския парламент и на Съвета относно допускането по изключение на употребата на олово и кадмий
(нотифицирано под номер C(2011) 6309)
(текст от значение за ЕИП)
(2011/534/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 2002/95/ЕО на Европейския парламент и на Съвета от 27 януари 2003 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква б) от нея,
като има предвид, че:
(1)
Директива 2002/95/ЕО забранява употребата на олово и кадмий в електрическо и електронно оборудване, пуснато на пазара след 1 юли 2006 г.
(2)
Замяната на оловото в керамични диелектрични материали на основата на цирконат-титанат на оловото, използвани в кондензатори, които са част от интегрални схеми или дискретни полупроводникови елементи, все още е технически неприложима. Следователно употребата на олово в тези материали следва да бъде освободена от забраната.
(3)
Замяната на кадмия във фоторезистори за аналогови оптрони, използвани в професионално аудиооборудване, все още е технически неприложима. Следователно употребата на кадмий в тези фоторезистори следва да бъде освободена от забраната. Освобождаването от забраната следва обаче да е ограничено във времето, защото изследванията в областта на технологиите, не използващи кадмий, напредват и е възможно в рамките на следващите три години да бъдат предложени заместители.
(4)
Следователно Директива 2002/95/ЕО следва да бъде съответно изменена.
(5)
Съгласно член 5, параграф 2 от Директива 2002/95/ЕО Комисията се консултира със заинтересованите страни.
(6)
Мерките, предвидени в настоящото решение, са в съответствие със становището на комитета, учреден съгласно член 18 от Директива 2006/12/ЕО на Европейския парламент и на Съвета (2),
ПРИЕ НАСТОЯЩОТО РЕШЕНИЕ:
Член 1
Приложението към Директива 2002/95/ЕО се изменя съгласно приложението към настоящото решение.
Член 2
Адресати на настоящото решение са държавите-членки.
Съставено в Брюксел на 8 септември 2011 година.

Labels: 7
1